पन्ना | शासन के निर्देशानुसार स्वच्छ सर्वेक्षण ग्रामीण-2018 एक अगस्त से 31 अगस्त 2018 के मध्य करवाया जा रहा है। ग्रामीणों में जागरूकता एवं स्वच्छता सर्वेक्षण की जानकारी के लिए 4 अगस्त 2018 का जनपद पंचायत पवई से स्वच्छता रथ को हरी झण्डी दिखाकर रवाना किया गया। यह रथ जनपद की सभी पंचायतों में भ्रमण करेगा। इस रथ को जनपद पंचायत प्रांगण से श्री जयशंकर साहू सदस्य जनपद पंचायत, श्री प्रवीण कुमार लटौरिया सरपंच ग्राम पंचायत हडा, श्री नत्थूलाल साहू सरपंच नारायणपुरा द्वारा मुख्य कार्यपालन अधिकारी श्री सतीश सिंह, विकासखण्ड अधिकारी राजेन्द्र कुमार गुप्ता एवं अन्य कर्मचारियों की उपस्थिति में हरी झण्डी दिखाकर रवाना किया गया।